Mads Fuglede (DD), 2026-01-28:
Tak for ordet.
Vi anser ccs-anlæg for at være en meget vigtig del af den grønne omstilling.
Det bakker vi varmt op om for at nå vores klimamål.
Men for os er det vigtigt, at vi ikke går på kompromis med klageadgangen i projekter, hvor vi egentlig er positivt indstillet over for det, som man opnår med dem.
Vi er altså imod, at man laver klageadgangen dårligere, når det handler om store energiprojekter, som vi er imod, og vi er det også, når det handler om projekter, vi er for, og derfor kan Danmarksdemokraterne ikke stemme for lovforslaget.
Vi kan ikke gå med til, at klageadgangen begrænses, og vi køber ikke argumentet om, at på grund af hastighed har vi en afgørende situation her.
For os er det vigtigt, at borgerne altid har mulighed for at påklage de beslutninger, der kommer, og især når der er tale om store projekter, som kan være meget indgribende over for det lokale.
Så selv om vi håber, at der kommer mange flere ccs-projekter, så må de komme, i det tempo hvormed de kan komme igennem klagesystemet.
Tak for ordet.
Jeg startede med at indlede min begrundelse med at sige, at det her ikke var et forsøg på at diskutere for eller imod solcelleprojekter.
Jeg kan høre, at mange af oplæggene alligevel handler om det.
Alle ved jo godt, at vi helst ser, at den grønne strøm bliver produceret ude på havene, hvor der ikke er så mange naboer, eller oppe på tage, hvor det er nemmere at håndtere, at man laver grøn omstilling.
Men vi kan også se, at der kommer mange energiprojekter, som kommer i det åbne land og steder, hvor der er mange naboer.
Så når det er vigtigt for mig at understrege, at det ikke er for eller imod projekter, er det desto vigtigere at diskutere, at når de så kommer alligevel, for det gør de, hvordan vi så håndterer den proces, der er omkring projekterne.
Bare i min egen kommune, Ringkøbing-Skjern, kan samme type projekter blive behandlet vidt forskelligt, og folk kan være tvunget ud i at underskrive meget forskellige kontrakter.
Et projekt om biogas kan være et, hvor der er stor åbenhed og alle kan diskutere.
I et andet kan man, når man indgår en aftale med biogasselskabet, ikke længere få ret til at udtale sig offentligt – det skriver man i al fald under på.
Det ligger i en ådal, så han skal skaffe sig træer, der kan blive mere end 200 m høje, hvis han skal have dækket sit udsyn.
Det findes ikke, så det kan ikke få.
Og han bor i en kommune, hvor han ikke kan stemme fra eller til, hvad der sker i nabokommunen, hvor man beslutter sig under henvisning til borgerforeningen i Ådum, der siger god for projektet, fordi der er to medlemmer, der har skrevet under på, at de synes, at det her projekt er en god idé.
To medlemmer.
Der er 40 høringssvar, der siger nej tak til Stenmoseprojektet, men der er to, der siger ja til projektet.
Og så siger man i byrådet, at med grundlag i opbakningen fra Ådum Borgerforerning stemmer man projektet igennem hen over hovedet på Lasse Jørgensen, der står tilbage og føler sig noget kørt over af det lokale nærdemokrati.
Hvis man ser, hvordan GreenGo Energy har ført sig frem med Megatonprojektet, vil man også se, at der også her er mange mennesker, der har været rigtig kede af det møde, de har haft.
Tingene flytter sig bare.
Der mangler retningslinjer for, hvordan vi laver grøn omstilling.
Uanset om man er for eller imod den grønne omstilling, vil den her mangel på retningslinjer for den grønne omstilling bare føre til, at flere og flere borgere føler sig dårligt behandlet og vil føle, at den grønne omstilling ikke er en, de har nogen part i, fordi man ikke lytter til dem, og fordi man trækker de her ting ned over hovedet på dem.
Vi synes, at der skal være regler for, hvor meget energianlæg må fylde.
Men vi synes desto vigtigere, at der skal være regler for, hvordan de må fylde, og der skal være regler for, hvordan man kører de her processer, sådan at nærdemokratiet fungerer og ikke bare bliver skueprocesser.
Jeg har også været til borgermøder, hvor man ikke må stille spørgsmål.
Hvad skal man så med et borgermøde, hvis man ikke må stille spørgsmål til de projekter, der bliver præsenteret?